CELEX: 32005D0353
Language: sk
Date: 2004-12-22 00:00:00
Title: 2005/353/ES: Rozhodnutie Rady z 22. decembra 2004 o uzavretí Dohody medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov

3.5.2005   
            
            
               SK
            
            
               Úradný vestník Európskej únie
            
            
               L 112/12
            
         
      ROZHODNUTIE RADY
   
   z 22. decembra 2004
   o uzavretí Dohody medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov
   (2005/353/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 94 v spojení s článkom 300 ods. 2 prvý pododsek, ods. 3 prvý pododsek a ods. 4,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Dňa 16. októbra 2001 Rada poverila Komisiu, aby s Lichtenštajnským kniežatstvom rokovala o dohode, ktorá by zaručila, že tento štát prijme opatrenia rovnocenné s opatreniami, ktoré sa musia uplatňovať v rámci Spoločenstva, aby sa zabezpečilo účinné zdaňovanie príjmov z úspor v podobe výplaty úrokov.
            
         
               (2)
            
            
               Text dohody, ktorá je výsledkom týchto rokovaní, je v súlade s negociačnými smernicami, ktoré boli schválené Radou. K tomuto textu je pripojené Spoločné vyhlásenie úmyslu medzi Európskym spoločenstvom a jeho členskými štátmi na jednej strane a Lichtenštajnským kniežatstvom na strane druhej, ktoré je pripojené k rozhodnutiu Rady 2004/897/ES z 29. novembra 2004 (2).
            
         
               (3)
            
            
               Uplatňovanie ustanovení smernice 2003/48/ES (3) závisí od toho, či Lichtenštajnské kniežatstvo uplatní opatrenia rovnocenné s opatreniami ustanovenými v tejto smernici v súlade s dohodou, ktorú táto krajina uzavrela s Európskym spoločenstvom.
            
         
               (4)
            
            
               V súlade s rozhodnutím Rady 2004/897/ES z 29. novembra 2004 a s výhradou prijatia, v neskoršom štádiu, rozhodnutia o uzavretí dohody bola dohoda podpísaná v mene Európskeho spoločenstva 7. decembra 2004.
            
         
               (5)
            
            
               Je vhodné schváliť dohodu.
            
         
               (6)
            
            
               Je potrebné ustanoviť jednoduchý a rýchly postup pre prípadné úpravy príloh I a II dohody,
            
         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Dohoda medzi Európskym spoločenstvom a Lichtenštajnským kniežatstvom upravujúca opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov.
   Text dohody je pripojený k tomuto rozhodnutiu (4).
   Článok 2
   Komisia je poverená schvaľovať v mene Spoločenstva zmeny a doplnenia v prílohách dohody, ktoré sú potrebné na zabezpečenie súladu medzi týmito prílohami a údajmi o príslušných úradoch tak, ako vyplývajú z ustanovení článku 5 písm. a) smernice 2003/48/ES, a údajmi uvedenými v jej prílohe.
   Článok 3
   Predseda Rady v mene Európskeho spoločenstva predloží oznámenie ustanovené v článku 16 ods. 1 dohody (5).
   Článok 4
   Toto rozhodnutie sa uverejní v Úradnom vestníku Európskej únie.
   
      V Bruseli 22. decembra 2004
      
         
            Za Radu
         
         
            predseda
         
         C. VEERMAN
         
      
   
   
      (1)  Stanovisko zo 17. novembra 2004 (zatiaľ neuverejnené v úradnom vestníku).
   
      (2)  Ú. v. EÚ L 379, 24.12.2004, s. 83.
   
      (3)  Ú. v. EÚ L 157, 26.6.2003, s. 38. Smernica naposledy zmenená a doplnená smernicou 2004/66/ES (Ú. v. EÚ L 168, 1.5.2004, s. 35).
   
      (4)  Ú. v. EÚ L 379, 24.12.2004, s. 84.
   
      (5)  Generálny sekretariát Rady uverejní v Úradnom vestníku Európskej únie dátum nadobudnutia účinnosti dohody.